OpenLLM-France/wikimedia huggingface dataset:
# Fabien Patanchon

Fabien Patanchon (Bordeus, 14 de juny de 1983) va ser un ciclista francès professional des del 2005 fins al 2008. També competí en pista, on aconseguí els seus majors èxits.

## Palmarès en ruta

* 2005
** 1r al París-Tours sub-23
* 2009
** Vencedor de 2 etapes al Kreiz Breizh Elites
** Vencedor d'una etapa al Tour de Nova Caledònia
* 2011
** Vencedor d'una etapa al Tour de Gironda
** Vencedor d'una etapa al Tour de Nova Caledònia

### Resultats a la Volta a Espanya

* 2006. 128è de la classificació general

### Resultats al Giro d'Itàlia

* 2007. 131è de la classificació general

## Palmarès en pista

* 2001
** Campió d'Europa sub-23 en Madison (amb Matthieu Ladagnous)
* 2003
** Campió d'Europa sub-23 en Madison (amb Matthieu Ladagnous)
* 2004
** Campió de França en Madison (amb Matthieu Ladagnous)
** Campió de França en Persecució per equips

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Estrep

«Estrep» té aquests significats:
* Estrep (atletisme), accessoris, també coneguts amb el nom de blocs de sortida (de l'anglès, starting block), que, en competicions d'atletisme, ajuden els participants a guanyar impuls a l'inici de la cursa
* Estrep (hípica), accessoris d'una sella d'equitació per als peus del genet consistent en dues peces de metall formades per una base plana i un arc penjades dels gambals.
* Estrep (geografia), ramificació secundària d'una muntanya o d'una serralada o serra principal.
* Estrep (os), un dels tres ossicles de l'orella.
* Múscul de l'estrep, un múscul situat en l'orella mitjana. És el múscul esquelètic més petit en el cos humà.
* Estrep (enginyeria), contrafort d'un pont.
# Eusebi de Murano

Eusebi de Murano o Eusebio Osorno (Espanya, segle xv - Venècia, 10 de febrer de 1502) fou un noble espanyol, diplomàtic i ambaixador espanyol a Venècia, on es va fer monjo camaldulès. És venerat com a beat per l'Església catòlica.

## Biografia

Noble espanyol, era ambaixador de Ferran el Catòlic a la República de Venècia vers el 1479. Com que vivia a Venècia visitada sovint el monestir camaldulès de San Michele in Isola, a Murano, on, finalment, ingressà en 1485 i va vestir el seu hàbit, malgrat que el rei i els nobles venecians l'instaren que reconsiderés la seva decisió.
Visqué la resta de la seva vida com a monjo i va morir al monestir el 1502, en llaor de santedat.

## Veneració

A la seva tomba, a l'església del monestir i sota l'orgue, la inscripció llatina fou escrita per Aldo Manuzio, de qui havia estat amic i company al seu cercle humanista, en 1502. Diu:
| « | Lector, parumper siste; rem miram leges: hic Eusebii, Hispanici monaci, corpus situm est. | » |
                "Lector, atura't un poc; llegeix quelcom admirable: aquí d'Eusebi, monjo hispànic, hi ha el cos."
Fou beatificat, i la seva festivitat és el 10 de febrer.

## Bibliografia

* Gaetano Moroni. Dizionario di erudizione storico-ecclesiastica da S. Pietro sino ai nostri giorni .... Venezia: Tipografia Emiliana, 1858. Vol. 91, p. 524.
# Eusebi de Sankt Gallen

Eusebi de Sankt Gallen (Escòcia o Irlanda, s. IX - prop de Rottris, Vorarlberg, Àustria, 884) fou un monjo benedictí de l'Abadia de Sankt Gallen. És venerat com a sant per diverses confessions cristianes.
Com molts dels seus companys, havia nascut a Escòcia o Irlanda (era anomenat Scotus). Pelegrí, va arribar al monestir de Sankt Gallen (Suïssa) on va romandre molts anys com a monjo benedictí. Va obtenir permís per viure com un ermità al mont Sankt Viktor a Vorarlberg (actual Àustria), on passà més de trenta anys i va prendre fama de sant.
Hi fou visitat per Carles II el Calb i per Carles III el Gras dels que va rebre favors. En 883, l'emperador l'envià a un monestir de monjos irlandesos a la Raetia; cap al 885, concedí al monestir les rendes del poble de Rottris, al Vorarlberg, perquè poguessin hostatjar pelegrins al monestir. Alguns pagesos van estar descontents per aquest privilegi i entraren en conflicte amb els religiosos; en una d'aquestes baralles, un pagès va matar Eusebi amb una dalla. Per això és considerat màrtir i fou venerat com a sant.
# Excursion automobile Paris-Meulan

Excursion automobile Paris-Meulan és un document cinematogràfic d'un minut que forma part de la sèrie Loisirs et fêtes populaires à Paris, produïda per Films Lumière. Fou la primera pel·lícula dels germans Lumière filmada a París.
Es va projectar per primera vegada el 1899, però aquesta pel·lícula es va rodar el 14 de maig de 1896. Forma part de la documentació restaurada per Archives françaises du film del Centre national du cinéma.

## Fitxa tècnica

* Títol : Excursion Automobile Paris-Meulan
* Direcció : Germans Lumière
* Col·laborador i operador: Clément Maurice
* Producció : Association Frères Lumière
* Data 'estrena : 1899 (París)

## Referències

* ↑ Pablo Cousido París, Ciudad Luz, p. 11
# Excursió

Una excursió és un recorregut o travessia, generalment a peu, que té un o més fins, que poden ser: científics, culturals, esportius, educatius, militars, recreatius o turístics amb fins recreatius i esportius a zones naturals o rurals. Se'l coneix com a excursionisme. La persona aficionada a aquestes activitats se l'anomena excursionista.
També s'anomena excursionistes els que realitzen recorreguts turístics i culturals.

## Excursions escolars

Les excursions són una pràctica habitual d'escoles i col·legis. Es tracta d'un procediment que a més de ser educatiu i instructiu, pot fer que els alumnes exercitin les seves energies físiques i juguin mentre respiren aire pur.
Les excursions consisteixen en passeigs i viatges més o menys curts en què els mestres porten als seus alumnes a que vegin les feines del camp, els terrenys i els seus productes, les fàbriques, monuments i establiments que puguin servir a la cultura dels nens però sobre el terreny, d'una manera intuïtiva. Les excursions es presten a l'ensenyament de gran part de les assignatures que s'imparteixen a l'escola: Geografia, Art, Història, Ciències socials, Geologia, Mineralogia, Biologia (Botànica i Zoologia), etc.
El que principalment caracteritza les excursions és ser un mitjà d'ensenyament actiu, real i viu. El que els nens aprenen en aquestes excursions ho aprenen de forma pràctica i, a més de veure l'entorn, recullen fruits o plantes, comparen, classifiquen, etc.
Algunes recomanacions són:
* El mestre necessita preparar el recorregut per endavant, conèixer bé els punts que han de visitar i les matèries que s'han de tractar així com l'itinerari, les despeses que ocasioni i que pugui contribuir al millor i més profitós resultat d'ella.
* En realitzar excursions escolars és recomanable que el nombre d'alumnes no sigui molt nombrós i que el mestre vagi acompanyat d'una persona que l'auxiliï.
* Quan es tracti d'un viatge sempre es comptarà amb el consentiment de progenitors o tutors.
* Tota excursió de caràcter instructiu ha de tenir un objecte definit sobre el qual versarà tot el que s'hi digui als nens.
* Sempre que l'assumpte ho consenti, s'ocuparà als nens en exercicis pràctics com a mesurament del terreny, recollida de minerals, recerca de plantes o formació de col·leccions.
* L'endemà de l'excursió el mestre ha de tractar la mateixa a classe i que algun dels alumnes excursionistes faci un resum d'ella per tal d'augmentar i afirmar el que han après, rectificar judicis, etc. i assabentar als altres alumnes sense perjudici de la redacció escrita que facin tots ells.

## Referències

* Tractat de pedagogia , Pere d'Alcàntara García, ed. Calleja, 1898.
Viccionari
# Estudi Nacional de la Infància

L'Estudi Nacional de la Infància (National Children's Study) és un projecte que fa un seguiment de més de 100.000 nens als Estats Units, des d'abans de néixer fins als 21 anys, amb la finalitat de determinar la influència de diversos factors ambientals en relació a la seva salut i desenvolupament.
L'estudi defineix els factors ambientals en un sentit ampli, i pren una sèrie de qüestions en consideració, incloent-hi les següents:
* Factors ambientals naturals i creats per l'home
* Factors químics i biològics
* Entorn físic
* Factors socials
* Influències de comportament y resultats
* Genètica
* Influències familiars i culturals
* Localitzacions geogràfiques
Els investigadors analitzaran com interaccionen aquests elements entre si i quins efectes poden tenir sobre la salut infantil.
Estudiant els nens a través de les diferent fases de creixement i desenvolupament, els investigadors podran comprendre millor el paper d'aquests factors ambientals sobre la salut i la malaltia. L'estudi també permetrà trobar les diferències que hi ha entre grups diferents, en termes de la seva salut, accés als serveis sanitaris, ocurrència de malalties, i altres qüestions, per tal que les diferències i disparitats puguin ser corregides.
L'Estudi Nacional dels Infants serà un dels esforços d'investigació més rics dirigits a l'estudi de la salut i desenvolupament infantils i constituirà la base de guia per intervencions i politiques per futures generacions. Els resultats de l'Estudi es publicaran a mesura que les investigacions progressin, donant a conèixer els beneficis potencials tan aviat com estiguin disponibles.
L'Estudi Nacional dels Infants és dirigit per un consorci de socis federals: El Departament Americà de Salut i Serveis Humans (incloent-hi l'Institut Nacional de Salut Infantil i Desenvolupament Humà Eunice Kennedy Schriver), l'Institut Nacional de les Ciències de Salut Ambiental, Els Centres pel Control i Prevenció de malalties i el Departament Americà de Protecció Ambiental. El director és el Dr. Steven Hirschfeld.

## Enllaços externs

* National Children's Study (NCS) - US Department of Health and Human Services
# Ethos

Ethos és una paraula grega (ἦθος; plurals: ethe, Ethe) que pot ser traduïda de diferents maneres. Algunes possibilitats són 'punt de partida', 'aparèixer', 'inclinació' i a partir d'aquí, 'personalitat'.
De la mateixa arrel grega, és la paraula Ethik (ἠθικός), que significa 'teoria de la vida', i de la qual va derivar la paraula ètica.
El Diccionari de la llengua catalana de l'IEC incorpora la paraula ethos, que apareix definida com a "conjunt de trets morals i estètics que conformen el caràcter o la identitat d'una persona o una cultura." En aquest sentit es pot parlar per exemple de "l'ethos guerrer" dels nòrdics antics.
Dins l'art, l'ethos és l'estatisme emocional, entès com a contrari del pathos, el dinamisme emocional. L'ethos forma part del cànon grec des de l'època arcaica a la prehel·lenística, i en tingué la seva major expressió en l'època clàssica.
L'ethos és també un dels les tres modes de persuasió en la retòrica (juntament amb el pathos i el logos), segons la filosofia d'Aristòtil.
Ethos significava inicialment 'estatge o lloc on habiten les persones i els animals'; sembla que va ser el poeta Homer el primer a donar aquesta primera accepció. Posteriorment, Aristòtil s'encarregà d'atorgar-li un segon sentit a aquest ethos, entenent-lo com a 'hàbit, caràcter o manera de ser', que va incorporat a l'ésser humà al llarg de la seva existència.
Entendre l'ethos com un hàbit, com una manera de ser, constitueix per a la tradició grega una segona naturalesa. Es tracta d'una creació genuïna i necessària de l'ésser humà, ja que aquest, des del moment en què s'organitza en societat, sent la necessitat imperiosa de crear regles per regular el seu comportament i permetre modelar així el seu caràcter. En el sentit de "costum, hàbit", ethos és equivalent al concepte llatí mores.
L'ús que s'ha generalitzat en sociologia és el punt de partida de les idees que conformen el caràcter de determinat sistema o escola de pensament. És el lloc o àmbit intel·lectual des d'on es conforma una unitat teòrica.

## Referències

* ↑ Ethos a Optimot
* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.212. ISBN 84-8332-390-7 [Consulta: 30 novembre 2014].
* ↑ «Ethos». Gran Enciclopèdia Catalana. Barcelona: Grup Enciclopèdia Catalana.
# Ethirimana Cinkam

Ethirimanna Cinkam (tàmil எதிர்மன்னசிங்கம்) (mort 1617) fou el penúltim governant de la dinastia Aryacakravarti que va governar el regne de Jaffna al nord de la moderna Sri Lanka. Va pujar al poder a causa de la segona expedició portuguesa dirigida per André Furtado de Mendoça el 1591. En aquella expedició, el rei de Jaffna, Puviraja Pandaram (1561–65, 1582–91) va resultar mort. El difunt era el pare de Ethirimnna Cinkam.

## Un client

Ethirimanna Cinkam va ser ferit en la batalla i va ser salvat per un capità portuguès Simão Pinhão. Finalment va ser instal·lat com a monarca client. Les condicions que se li van imposar era que l'activitat missionera catòlica seria lliurement permesa i el monopoli d'exportació d'elefants passava a mans dels portuguesos; també el tribut que pagava el regne va ser augmentat.

## Acte d'equilibri

Però Ethirimanna Cinkam qui esdevingué rei sota el nom de Parasasekaran VII (1591–1617) al cap de poc temps va interrompre les activitats missioneres catòliques i el monopoli portuguès sobre les exportacions d'elefants. Va dur a terme una campanya encoberta contra els missioners catòlics i no va mirar amb favor els conversos. Va interferir amb el passatge i embarcament d'elefants pel govern portuguès a través dels seus territoris i així va assegurar termes avantatjosos pels seus elefants. Per 1595 el rei de Portugal havia emès una ordre de deposar-lo però les autoritats colonials a Goa no oblige tan Ethirimanna Cinkam no ho van implementar mentre l'actitud del rei no fos massa contrària als interessos colonials portuguesos.

## El final

També va ajudar el rei Vimaladharmasuriya I (1593–1604) del refundat regne de Kandy i al rei Senarat de Uda Rata (1604–1635) per assegurar ajuda de l'Índia del sud per resistir als portuguesos. Com Bhuvaneka Bahu VII del regne de Kotte, a través d'una mescla de natiu astut i l'habilitat d'actuar va mantenir un equilibri delicat que li va assegurar un grau sorprenent de marge de maniobra.
Va morir pacíficament l'abril del 1617 deixant un fill jove (conegut després com a Don Constantino) com l'hereu aparent sota regència de Paddilarasan Arasakesari Pandaram, cosa que va precipitar els esdeveniments amb la presa del poder al cap de poc per un nebot (Cankili II) que van culminar amb el final del regne.

## Notes

* 1 2 3 de Silva, A History of Sri Lanka, p.166
* 1 2 3 Abeysinghe, T Jaffna Under the Portuguese, p.3

## Referències

* Abeysinghe, Tikiri. Jaffna under the Portuguese. Colombo: Stamford Lake, 2005, p. 66. 955-1131-70-1.
* de Silva, K. M.. A History of Sri Lanka. Colombo: Vijitha Yapa, 2005, p. 782. ISBN 955-8095-92-3.
# FGS

FGS té els següents significats:
* Membre de la Societat Geològica (del seu nom en anglès Fellow of the Geological Society), distinció dels membres de la Societat Geològica de Londres
* Fine Guidance Sensor, instrument d'interferometria del Telescopi espacial Hubble
# Fenomen de veu electrònica

El fenomen de veu electrònica o psicofonia consisteix en sons que queden enregistrats en gravadores d'àudio i que sovint són interpretats com a veus dels morts.

## Referències

* ↑ Nees, Michael A.; Phillips, Charlotte «Auditory Pareidolia: Effects of Contextual Priming on Perceptions of Purportedly Paranormal and Ambiguous Auditory Stimuli». Applied Cognitive Psychology, 2014, pàg. n/a. DOI: 10.1002/acp.3068 [Consulta: 10 octubre 2014].
* ↑ «Encyclopedia of Pseudoscience: From Alien Abductions to Zone Therapy - Google Books», 29-04-2018. Arxivat de l'original el 2018-04-29. [Consulta: 17 novembre 2018].
# Eutawville

Eutawville és una població dels Estats Units a l'estat de Carolina del Sud. Segons el cens del 2000 tenia 344 habitants.

## Demografia

Segons el cens del 2000, Eutawville tenia 344 habitants, 134 habitatges i 92 famílies. La densitat de població era de 142,8 habitants/km².
Dels 134 habitatges en un 27,6% hi vivien nens de menys de 18 anys, en un 47% hi vivien parelles casades, en un 18,7% dones solteres, i en un 30,6% no eren unitats familiars. En el 27,6% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,11.
Per edats la població es repartia de la següent manera: un 26,2% tenia menys de 18 anys, un 8,4% entre 18 i 24, un 23,5% entre 25 i 44, un 26,7% de 45 a 60 i un 15,1% 65 anys o més.
L'edat mediana era de 40 anys. Per cada 100 dones de 18 o més anys hi havia 91 homes.
La renda mediana per habitatge era de 21.136 $ i la renda mediana per família de 36.354 $. Els homes tenien una renda mediana de 26.458 $ mentre que les dones 21.750 $. La renda per capita de la població era de 12.352 $. Entorn del 21,8% de les famílies i el 28,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eutawville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Eutawville». American Fact Finder. Oficina del Cens dels Estats Units, 12-01-2010.
# Filemó (fisiognòmic)

Filemó (en llatí Philemon, en grec antic Φιλήμων) fou un fisiognòmic grec, esmentat per Abu-l-Faraj, que explica que va descriure el rostre d'Hipòcrates, que se li va mostrar per veure la seva veracitat, con el d'un vell home lasciu.
El mateix autor diu que va escriure un llibre sobre fisiognomia i que en va disposar de la seva traducció al siríac.

## Referències

* ↑ Philemon a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 265
# Foiditoide

Els foiditoides són roques ígnies volcàniques de la classificació de camp de Streckeisen (1979). Són definides modalment als camps 15a, 15b i 15 c del diagrama QAPF de Streckeisen. Els foiditoides contenen les foidites, les foidites tefrítiques i les foitites fonolítiques.

## Referències

* ↑ «Foiditoide». Diccionari de geologia. [Consulta: 9 novembre 2017].
# Flàvia Maximiana Teodora

Flàvia Maximiana Teodora (en llatí Flavia Maximiana Theodora) coneguda també com a Teodora, va ser una emperadriu romana, considerada fillastra de l'emperador Maximià quan aquest es va casar amb Galèria Valèria Eutròpia, que havia tingut a Teodora amb un primer marit. Alguns autors creuen que en realitat Teodora era una filla natural de Maximià, o d'una primera dona de nom desconegut.
Va ser la segona dona de Constanci Clor. Quan Constanci Clor va ser elevat a cèsar, va haver de repudiar a la seva dona Helena de Constantinoble i casar-se amb la fillastra de Maximià. Constanci va tenir amb Teodora cinc fills.
* Flàvia Valèria Constància (o Constantina), casada amb l'emperador Licini I
* Anastàsia, casada amb Bassià (cèsar)
* Dalmaci Flavi Annibalià
* Juli Constantí
* Eutròpia

## Referències

* ↑ Cornet, Fernando María. Cosas de familia (en anglès). Editrice UNI Service, 2011, p. 87. ISBN 8861787673.
* ↑ Sext Aureli Víctor. Epítom de Caesaribus XXXIX,25
# Flàvia Màxima Constància

Flàvia Màxima Constància (Flavia Maxima Constantia) fou emperadriu romana, esposa de l'emperador de l'Imperi Romà d'Occident Gracià, i filla de l'emperador Constantí II i de la seva tercera esposa Faustina. Va néixer poc abans de la mort del seu pare el 361 · .
El 365 fou agafada junt amb la seva mare per Procopi, rebel·lat contra Valent, que les va portar (igual que els altres ostatges) en totes les seves expedicions perquè suposava que així incitava a les seves tropes a lluitar.
El 375 fou promesa al jove emperador Gracià i quan s'anava a reunir amb aquest fou sorpresa pel camí per un contingent de quades invasors, i se la van emportar però fou rescatada pel governador d'Il·líria Mesal·la que la va portar a Sírmium.
Va morir abans del 383 en data no coneguda, probablement de malaltia, sense deixar fills.

## Referències

* ↑ Ammià Marcel·lí, Res Gestae, XXI, 15, 6
* ↑ Smith, William (ed) «A Dictionary of Greek and Roman biography and mythology». Little, Brown and co., vol. I, 1867, pàg. 860-861 [Consulta: 21 maig 2014].
* ↑ Ammià Marcel·lí, Res Gestae, XXIX, 6,7
# Flàvia Domicil·la (esposa de Vespasià)

Flàvia Domicil·la (en llatí: Flavia Domitilla), va ser la primera esposa de Vespasià abans que fos emperador. Amb ell va tenir tres fills: Tit, Domicià i Domicil·la.
Era filla de Flavi Liberal, un escriba d'un qüestor que havia nascut a Ferentino. Havia estat l'amant del cavaller romà Estatili Capel·la, natural de Sabrata, a l'Àfrica. Flàvia no tenia la ciutadania romana, però va rebre la latinitas. Va morir abans que Vespasià fos emperador igual que la seva filla Domitilla. S'han conservat diverses monedes, batudes quan ja era morta, amb la seva efigie.

## Referències

* ↑ Suetoni. Vida dels dotze cèsars: Vespasià 3
# Fartuun Adan

Fartuun Abdisalaan Adan (somali: Fartuun Aadan; àrab: فارتوون عدن, Fārtwūn ʿAdan) (Somàlia, 1969) és una activista social somali per la pau, els drets humans i els de les dones.

## Vida personal

Adan es va criar a Somàlia. Va estar casada amb Elman Ali Ahmed, un emprenedor local i activista per la pau. La parella tingué tres filles.
Al 1996, durant la Guerra Civil somali, el seu marit va ser assassinat a prop de la casa familiar al sud de Mogadiscio. Fartuun Adan va emigrar al Canadà el 1999.
L'any 2007, va retornar a Somàlia per lluitar per la pau i els drets humans.

## Carrera professional

Fartuun Adan és la directora executiva del Centre Elman per la Pau i els Drets Humans, una ONG establerta a Mogadiscio en honor del seu marit.
A més a més, Adan també és la cofundadora de Sister Somalai, el primer programa nacional d'assistència a les víctimes de violència sexual.

## Premis

L'any 2013, li fou atorgat el Premi Internacional Dona Coratge del Departament d'Estat dels Estats Units.
Al 2014, va rebre un premi del govern alemany per la seva feina amb el Centre Elman per la Pau i els Drets Humans.
Juntament amb la seva filla Ilwad Elman, va ser una de les finalistes a l'Aurora Prize for Awakening Humanity.

## Referències

* 1 2 3 4 CNN, From Nima Elbagir and Lillian Leposo. «Rape and injustice: The woman breaking Somalia's wall of silence - CNN.com». [Consulta: 25 juliol 2017].
* ↑ «Fartun Abdisalaan Adan». Our Founders. Sister Somalia. Arxivat de l'original el 27 de setembre 2016. [Consulta: 25 juliol 2017].
* ↑ "2013 International Women of Courage Award Winners"
* ↑ «2017 Aurora Prize Finalists». AURORA PRIZE.
# Federal Hall

Federal Hall, situat al 26, Wall Street ha estat l'emplaçament del primer parlament de Nova York, i el primer parlament dels Estats Units d'Amèrica. L'edifici original va ser destruït al segle xix i reemplaçat per l'estructura actual. L'edifici pertany ara al Nacional Park Service amb el nom de Federal Hall National Memorial, un museu que commemora l'edifici precedent. Està inscrit al Nacional Register of Historic Places.
Federal Hall és, amb el Nacional City Bank Building, l'immoble més antic de Wall Street. Una estàtua de George Washington de 1882 de l'escultor John Quincy Adams Ward davant l'entrada recorda que va ser allà que el primer president americà va pronunciar el seu jurament d'investidura el 1789. La seva arquitectura d'estil Greek Revival contrasta amb els gratacels propers.

## Referències

* 1 2 Claude Fohlen, Les pères de la révolution américaine, París, Albin Michel, 1989, ISBN 2226036644, p.225
* ↑ François Weil, Histoire de New York, París, Fayard, 2005, ISBN 2213618569, p.34-35

## Enllaços externs

* (anglès) National Park Service : Federal Hall
# Forcadell

«Forcadell» té aquests significats:
* Puig Forcadell, muntanya de la Jonquera
* El Forcadell, muntanya de Cantallops
* Biografies:
** Albert Forcadell i Martí (1963-), futbolista català
** Carme Forcadell i Lluís (1956-), lingüista i activista política catalana
** Carlos Forcadell Álvarez (1946-), historiador aragonès
** Cristóbal Forcadell García (1979-), ciclista valencià
** Domènec Forcadell i Mitjavila (1800-1866), militar espanyol
** Laia Forcadell Arenas (1982-), atleta catalana